Εθνική Ελβετίας (καλαθοσφαίριση ανδρών)

Η εθνική ομάδα καλαθοσφαίρισης ανδρών Ελβετίας (γαλλικά: Équipe de Suisse de basketball, γερμανικά: Schweizer Basketballnationalmannschaft, ιταλικά: Nazionale di pallacanestro della Svizzera, ρομανσικά: Squadra naziunala da ballape da la Svizra) εκπροσωπεί την Ελβετία στις διεθνείς καλαθοσφαιρικές διοργανώσεις της FIBA. Η ομάδα διοικείται από την Ελβετική Ομοσπονδία Καλαθοσφαίρισης (ΕΟΚ).

Η Ελβετία έχει προκριθεί σε πέντε Ευρωμπάσκετ (1935, 1946, 1951, 1953, 1955) στην ιστορία της. Η εθνική ομάδα έχει επίσης πραγματοποιήσει τρεις εμφανίσεις στους Ολυμπιακούς Αγώνες (1936, 1948, 1952). Ωστόσο, η Ελβετία δεν έχει καταφέρει τις τελευταίες δεκαετίες να προκριθεί σε μεγάλες διοργανώσεις. Επίσης, δεν έχει προκριθεί ποτέ στο Παγκόσμιο Κύπελλο.

 Ιστορία 

 Ευρωμπάσκετ 1935 
Η Ελβετία φιλοξένησε το πρώτο Ευρωμπάσκετ, το Ευρωμπάσκετ 1935 στη Γενεύη. Η Ελβετία τερμάτισε τέταρτη μεταξύ των δέκα ομάδων, νικώντας τη Ρουμανία και την Ιταλία στον προκριματικό γύρο για να προκριθεί στον ημιτελικό. Εκεί έχασε από τη Λετονία, με αποτέλεσμα να αγωνιστεί για το χάλκινο μετάλλιο εναντία στην Τσεχοσλοβακία, όπου οι Ελβετοί έχασαν με 25-23.

 Ευρωμπάσκετ 1946 
Η Ελβετία δεν έπαιξε ξανά σε Ευρωμπάσκετ μέχρι τη μεταπολεμική περίοδο, στο Ευρωμπάσκετ 1946, το οποίο φιλοξένησε. Εκεί, τερμάτισε δεύτερη στον προκριματικό όμιλο της των τριών ομάδων, αφού ηττήθηκε από την μετέπειτα πρωταθλήτρια, Τσεχοσλοβακία, με 20-17, αλλά νίκησε το Βέλγιο με 38-33. Αυτός ο προκριματικός γύρος έφερε τους Ελβετούς στα πλέι οφ για τις θέσεις 5/6 εναντίον της Ολλανδίας, σε αγώνα τον οποίο η Ελβετία κέρδισε με 36-25.

 Ευρωμπάσκετ 1951 
Η επόμενη συμμετοχή της Ελβετίας στο Ευρωμπάσκετ στο Ευρωμπάσκετ 1951 στο Παρίσι. Η Ελβετία ολοκλήρωσε τον προκριματικό γύρο με ρεκόρ 1-3, τερματίζοντας 4η στον όμιλό της. Τα πήγε λίγο καλύτερα στον πρώτο γύρο κατάταξης, παίρνοντας την 3η θέση στον όμιλο με ρεκόρ 1-2. Στο δεύτερο γύρο κατάταξης, οι Ελβετοί κέρδισαν τους αγώνες κατάταξης για τις θέσεις 13/16 και 13/14, για να τερματίσουν στην 13η θέση μεταξύ των 18 ομάδων, με ρεκόρ 4-5.

 Ευρωμπάσκετ 1953 
Το Ευρωμπάσκετ 1953 στη Μόσχα ήταν η τέταρτη εμφάνιση των Ελβετών. Η διοργάνωση ξεκίνησε άσχημα για την ομάδα, καθώς τερμάτισε τελευταία στον προκριματικό όμιλο με ρεκόρ 0-3. Τα πήγαν κάπως καλύτερα στη συνέχεια, καθώς πήραν τη δεύτερη θέση στον πρώτο όμιλο κατάταξης με 2 νίκες και μια ήττα. Έχασαν στον αγώνα για τις θέσεις 9/12 από το Βέλγιο, αλλά νίκησαν τη Φινλανδία στον αγώνα για τις θέσεις 11/12, για να πάρουν την 11η θέση μεταξύ των 17 ομάδων.

 Ευρωμπάσκετ 1955 
Η Ελβετία αγωνίστηκε ακολούθως στο Ευρωμπάσκετ 1955 στη Βουδαπέστη. Το ρεκόρ 2-2 στον προκριματικό γύρο τους έφερε στην 3η θέση του ομίλου των πέντε ομάδων και τους υποβίβασε στους γύρους κατάταξης. Είχαν παρόμοια αποτελέσματα εκεί, έχοντας πάλι ρεκόρ 2-2 και την 3η θέση από τις 5 ομάδες. Κέρδισε τον αγώνα κατάταξή για τις θέσεις 13/16, αλλά έχασε από την Αυστρία στο παιχνίδι για τις θέσεις 13/14 και τερμάτισε 14η μεταξύ των 18 ομάδων.

 Μεταγενέστερα χρόνια 
Οι Θερινοί Ολυμπιακοί Αγώνες του 1952 και το Ευρωμπάσκετ 1955 είναι οι τελευταίες μεγάλες διεθνής διοργανώσεις στους οποίους προκρίθηκε η χώρα. Έκτοτε, έχασε τη διεθνή της σημασία παρά τις περιστασιακές δυνατές εμφανίσεις σε αγώνες πρόκρισης. Π.χ η Ελβετία έκανε νίκη-έκπληξη εναντίον της πρώην πρωταθλήτριας Ευρώπης Ρωσίας στα προκριματικά για το Ευρωμπάσκετ 2015.

 Προπονητές 

  Σεμπαστιάν Ροντουίτ – (2008-2012)
  Πέταρ Άλεξιτς – (2013-2017)
  Τζιανλούκα Μπαριλάρι – (2017-2021)
  Ηλίας Παπαθεοδώρου – (2021-παρόν)

 Αξιοσημείωτοι παίκτες 

 Τάμπο Σεφολόσα -Ο πρώτος Ελβετός παίκτης που επιλέχθηκε στο NBA Ντραφτ και έπαιξε στο ΝΒΑ
 Κλιντ Καπέλα

 Δείτε επίσης 

 Αθλητισμός στην Ελβετία
 Εθνική Ελβετίας (καλαθοσφαίριση γυναικών)
 Εθνική Ελβετίας Κ18 (καλαθοσφαίριση ανδρών)
 Εθνική Ελβετίας Κ16 (καλαθοσφαίριση ανδρών)
 Εθνική Ελβετίας 3x3 (καλαθοσφαίριση ανδρών)

 Παραπομπές 

 Εξωτερικοί σύνδεσμοι 

 Επίσημος ιστότοπος (γαλλικά, γερμανικά και ιταλικά)
 Εθνική Ελβετίας στον ιστότοπο της FIBA
 Εθνική Ελβετίας στο Eurobasket.com
 Στατιστικά αρχεία Εθνικής Ελβετίας στο Αρχείο της FIBA

 Βίντεο 
 Ελβετία vs Ισλανδία - Πλήρες Παιχνίδι - Προ-Προκριματικοί αγώνες Ευρωμπάσκετ 2022 στο YouTube

ανδρων
Ελβετια
καλαθοσφαιριση ανδρων